Държавен вестник, бр. 93, 2006 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  93
Чл. 3. (1) Обект на наблюдение са:
1. земеделските стопанства, които отглеж-
дат поне един от следните видове животни: сви-
не, говеда, биволи, овце или кози;
2. кланиците;
3. предприятията за събиране и преработка
на мляко.
(2) Ръководителите на обектите на наблю-
дение по ал. 1 са задължени да предоставят
достоверна статистическа информация.
Чл. 4. (1) Статистическите изследвания по
чл. 1 са част от Националната програма за ста-
тистически изследвания.
(2) Резултатите от статистическите изслед-
вания се представят в съответствие с изисква-
нията на програмата.
Г л а в а  в т о р а
СТАТИСТИЧЕСКИ ИЗСЛЕДВАНИЯ,
ПРОВЕЖДАНИ В СВИНЕВЪДСТВОТО
Чл. 5. (1) Статистически изследвания на
популацията от свине се извършват два пъти
годишно—през май и през ноември.
(2) Статистическите изследвания обхва-
щат всички свине, отглеждани в земеделски
стопанства.
(3) Изследванията трябва да отчитат най-
малко 95 на сто от популацията от свине съг-
ласно резултатите от последното изследване на
структурата на земеделските стопанства.
(4) Резултатите от статистическите изслед-
вания се допълват с оценка на популацията от
свине, която не е обхваната от изследванията.
Чл. 6. Чрез статистическите изследвания се
предоставят данни, разпределени в следните
категории:
1. прасенца с живо тегло, по-малко от 20 kg;
2. свине с живо тегло 20 kg или повече, но по-
малко от 50 kg;
3. свине за угояване, включително бракува-
ни нерези и бракувани женски свине, с живо
тегло:
а) 50 kg или повече, но по-малко от 80 kg;
б) 80 kg или повече, но по-малко от 110 kg;
в) 110 kg или повече;
4. свине за разплод с живо тегло 50 kg и повече:
а) нерези;
б) заплодени свине майки;
в) млади женски свине, заплодени за пър-
ви път;
г) други свине майки;
д) млади женски свине, още незаплодени.
Чл. 7. (1) Статистическите изследвания се
провеждат под формата на изчерпателно преб-
рояване или чрез извадка.
(2) Стохастичната грешка на резултатите от
извадковите изследвания не трябва да преви-
шава 2 на сто от общия брой на свинете при
гаранционна вероятност 68 на сто.
Чл. 8. (1) Предварителните резултати от
изследването през ноември се предоставят на
Европейската комисия на национално ниво не
по-късно от 15 февруари следващата година.
(2) Окончателните резултати и допълнител-
ните оценки от изследването през ноември се
предоставят на Европейската комисия на на-
ционално ниво не по-късно от 1 април следва-
щата година.
Чл. 9. (1) Окончателните резултати от из-
следването през ноември се представят по ра-
йони за планиране (NUTS2), определени съг-
ласно Закона за регионалното развитие.
(2) Резултатите по ал. 1 се предоставят на
Европейската комисия не по-късно от 15 май
следващата година.
Чл. 10. (1) Окончателните резултати от из-
следването през ноември за всяка нечетна го-
дина се отчитат по класове за размер на стадата
съгласно приложение № 1.
(2) Резултатите по ал. 1 се предоставят на
Европейската комисия не по-късно от 15 май
следващата година.
Чл. 11. (1) Дирекция “Агростатистика”
ежемесечно събира от кланиците данни за
броя и за кланичното тегло на свинете, закла-
ни в кланици, чието месо е годно за човешка
консумация.
(2) Данните по ал. 1 се допълват с оценка на
броя и кланичното тегло на животните, заклани
извън кланиците, с цел да се обхванат всички
заклани животни на територията на страната.
(3) Данните по ал. 1 се събират за кланични-
те трупове на свине—общо.
(4) Данните по ал. 1, 2 и 3 се предоставят на
Европейската комисия в рамките на два месеца
след месеца, за който се отнасят данните.
Чл. 12. (1) За всяко тримесечие въз основа
на резултатите от изследванията и друга налич-
на информация се изготвят прогнози за предла-
гането на свине общо на пазара.
(2) Прогнозите по ал. 1 се предоставят на
Европейската комисия в следните срокове:
1. до 15 февруари—за прогнозите до тре-
тото тримесечие на текущата година (вклю-
чително);
2. до 15 юни—за прогнозите до първото три-
месечие на следващата година (включително);
3. до 15 октомври—за прогнозите до вто-
рото тримесечие на следващата година (вклю-
чително).
Г л а в а  т р е т а
СТАТИСТИЧЕСКИ ИЗСЛЕДВАНИЯ,
ПРОВЕЖДАНИ В ГОВЕДОВЪДСТВОТО
И БИВОЛОВЪДСТВОТО
Чл. 13. (1) Статистически изследвания на
популациите от говеда и от биволи се извършват
два пъти годишно—през май и през ноември.
(2) Статистическите изследвания обхващат
всички говеда и биволи, отглеждани в земедел-
ски стопанства.
(3) Изследванията трябва да отчитат най-
малко 95 на сто от популациите от говеда и
биволи съгласно резултатите от последното
изследване на структурата на земеделските сто-
панства.